ფილომედუზა
ფილომედუზა (ლათ. Phyllomedusa) — უკუდო ამფიბიების გვარი ვასაკასებრთა ოჯახისა. მათი სხეულის სიგრძე 6 სმ აღწევს, ზედა მხარე მწვანეა, გვერდები და კიდურები — ნარინჯისფერი, წითელი ან იისფერი. აქვს სატაცი თათები. გვარში 30 სახეობაა. გავრცელებულია ცენტრალურ და სამხრეთ ამერიკაში. გვხვდება კოსტა-რიკიდან სამხრეთით არგენტინამდე. ბინადრობენ მაღალი ხეების ვარჯში. წყალში არ ჩადიან გამრავლების დროსაც კი.